|  |
| --- |
|  **Manastir Velika Remeta** |
| *Manastir Velika Remeta* |
| *Koordinate* | 45° 08′ 32" SGŠ, 19° 55′ 03" IGD |
| *Država* |  Srbija |
| *Godina osnivanja* | 16. vek |
| *Ktitor* | Kralj Dragutin |
| *Lokacija* | Fruška gora, Prnjavor |
| *Jurisdikcija* | SPC |

  
Koordinate: 45° 08′ 32" SGŠ, 19° 55′ 03" IGD
**Manastir Velika Remeta** je jedan od 16 fruškogorskih manastira. Nalazi se u istočnom delu Fruške gore, severozapadno od istoimenog naselja i nekadašnjeg prnjavora Velika Remeta, u čijem se ataru danas nalazi. Manastir prostorno i administrativno pripada opštini Irig.

Manastir je posvećen svetom Dimitriju, a u njegovom sastavu se nalazi i crkva posvećena ovom svecu. U okviru manastira se nalaze i dve kapele — svetog Jovana Krstitelja iz 18. veka i Uspenija Presvete Bogorodice iz 1970.

Položaj
-------

Manastir Velika Remeta nalazi se na južnoj strani Fruške gore, duboko u planini i na visini od 270. Udaljen je svega 5-6  od puta Beograd-Novi Sad, pa je lako dostupan vernicima i drugim posetiocima.

Istorija
--------

Po predanju, manastir je osnovao kralj Dragutin kada je u lovu pao sa konja i ostao trajno hrom i predao vlast svom bratu Milutinu. Prema zvaničnim podacima Velika Remeta se prvi put pominje 1562. Postoji i jedan pisani podatak iz 1509. da je izaslanik-kaluđer despotice Angeline Branković dolazio u manastir posvećen svetom Dimitriju (manastir Velika Remeta je posvećen ovom svetitelju).

Današnji manastirski kompleks je veoma star i smatra se da je njegova gradnja započeta još u 15. veku. Barokni zvonik pridodat mu je 1735. i posvećen je rođenju svetog Jovana Preteče (svetog Jovana Krstitelja). Fasada crkve prilagođena baroknom izgledu u periodu 1733—1753. Nove ikone za ikonostas izrađene su u prvoj polovini 18. veka. Međutim, prestone ikone su starije. Ove ikone su slikali 1687. pridvorni ruski zografi Leontije Stefanov, Joan Maksimov i Spiridon Grigorev.

Na početku Drugog svetskog rata u manastir ulaze ustaške jedinice i u njemu ostaju sve do proleća 1943, tako da je komisija zagrebačkog Muzeja za umjetnost i obrt 10. septembra 1941. došla da popiše imovinu manastira i da je odnese u Zagreb. Ona je preuzela svega oko 60 predmeta, što govori da su ostala dobra bila pokradena i uništena. Kada su proleća 1943. ustaše napuštale manastir, spalile su ga.

Velika Remeta je obnovljena 1982.

Današnje stanje
---------------

Manastir je danas u dobrom stanju. Glavna crkva (katolikon) je sa sve četiri strane opkoljena konacima i ima najviši zvonik u Sremu (38,6 ).

Zanimljivosti
-------------

Godine 1721. ovde je opisao svoj put u Jerusalim (1705) Jerotej Račanin i to je prvi putopis u srpskoj književnosti.

Spoljašnje veze
---------------

***Manastir Velika Remeta*** na Wikimedijinoj ostavi

| * p
* r
* u
**Fruškogorski manastiri** |
| --- |
| Beočin • Bešenovo • Velika Remeta • Vrdnik (Mala Ravanica) • Grgeteg • Divša (Đipša) • Jazak • Krušedol • Kuveždin • Mala Remeta • Novo Hopovo • Petkovica • Privina Glava • Rakovac • Staro Hopovo • Šišatovac |


| * p
* r
* u
Nepokretna kulturna dobra Republike Srbije Zastava Srbije |
| --- |
| Arheološka nalazišta | Arheološka nalazišta od izuzetnog značaja • Arheološka nalazišta od velikog značaja • Zaštićeno arheološko nalazište | Kulturna dobra |
| Spomenici kulture | Spomenici kulture od izuzetnog značaja • Spomenici kulture od velikog značaja • Zaštićeni spomenici kulture |
| Znamenita mesta | Znamenita mesta od izuzetnog značaja • Znamenita mesta od velikog značaja • Zaštićena znamenita mesta |
| Prostorno kulturno-istorijske celine | Prostorno kulturno istorijske celine od izuzetnog značaja • Prostorno kulturno istorijske celine od velikog značaja • Zaštićene prostorno kulturno istorijske celine |